Euroopa kultuuripealinn Tartu

Euroopa kultuuripealinn Tartu on rahvusvaheline nimetus, mida Tartu kandis koostöös 19 Lõuna-Eesti omavalitsusega 2024. aastal Euroopa kultuuripealinna programmi raames. 

Rahvusvaheline sõltumatu eksperdikomisjon valis Eestist Euroopa 2024. aasta kultuuripealinnaks Tartu, kes edestas Narvat, ning teavitas sellest Tallinnas avalikkust 28. augustil 2019Euroopa kultuuripealinnaks valiti Tartu, ERR uudised, 28. august 2019. 

Ühtekokku kandis 2024. aastal Euroopa kultuuripealinna nimetust kaastöös kaks linna Euroopa Liidust ja üks linn kandidaatriikidest või majanduspiirkonnast. Lisaks Tartule hakkasid seda nimetust kandma Bad Ischl Austrias ja põhjapolaarjoonetagune Bodø NorrasKõik kolm 2024. aasta Euroopa kultuuripealinna on selgunud, Tartu Postimees, 12. november 2019.

Koostöö
Lisaks Tartu linnale töötavad üheksateist omavalitsust ühiselt kultuuriaasta ettevalmistamise ja elluviimise nimel:
Antsla vald
Elva vald
Kambja vald
Kanepi vald
Kastre vald
Luunja vald
Nõo vald
Otepää vald
Peipsiääre vald
Põlva vald
Räpina vald
Rõuge vald
Setomaa vald
Tartu vald
Tõrva vald
Valga vald
Viljandi linn
Võru linn
Võru vald

Kontseptsioon
Tartu kultuuripealinna hüüdlause ja kandidatuuriraamatu pealkiri on "Ellujäämise kunstid" (inglise keeles "Arts of Survival")Tartu sõnum kultuuripealinnaks kandideerimisel on "Ellujäämise kunstid", Tartu linnavalitsuse pressiteade, 8. märts 2018. See koosneb kunsti-, kultuuri-, sotsiaal- ja haridusprogrammist ning tegevuskavadest, mida turundatakse ja viiakse ellu järgmise kolme aasta jooksul.

Kandidatuuriraamatu koostaja on Berk Vaher ning kandidatuuripealkiri taaskasutab kirjandusfestivali Prima Vista 2010. aasta pealkirja "Ellujäämise kunst"Prima Vista on Ellujäämise kunsti elav tõestus, Sirp, 3. mai 2010.

 Ajalugu 
Tartu kandideeris Euroopa kultuuripealinnaks ka aastal 2011, kuid toona sai selleks pealinn Tallinn pealkirjaga "Mereäärsed lood" (inglise keeles "Stories of the Seashore"). 

 Tunnustus 
 2024 – Tartu teerajaja

Vaata ka
Euroopa kultuuripealinn Tallinn

Viited

Välislingid
Veebilehed
Tartu 2024 kultuuripealinna koduleht
Bodø 2024 kultuuripealinna koduleht
Bad Ischl 2024 kultuuripealinna koduleht

Artiklid
 "Berk Vaher: Tartu 2024 – kirglikult kestlik koos Euroopaga" ERR, 26. august 2019
 "SUUR LUGU | Tartu 2024 avalavastus pani publiku nägemisvõime proovile. Mis läks õigesti, mis valesti?" Eesti Päevaleht, 1. veebruar 2024
 "Kriitikute hinnangul kultuuripealinnas Tartut tunda ei olnud" ERR, 1. detsember 2024

Kategooria:Tartu
Kategooria:2024
Kategooria:Tiitlid
Kategooria:Euroopa kultuur